./data/phi0474/phi020/phi0474.phi020.perseus-lat2.xml
M. Tullius Cicero
Q  Marcius censor signum Concordiae fecerat idque in publico conlocarat  hoc signum C  Cassius censor cum in curiam transtulisset, conlegium vestrum consuluit num quid esse causae videretur quin id signum curiamque Concordiae dedicaret  quaeso, pontifices, et hominem cum homine et tempus cum tempore et rem cum re comparate  ille erat summa modestia et gravitate censor: hic tribunus plebis scelere et audacia singulari  tempus illud erat tranquillum et in libertate populi et gubernatione positum senatus: tuum porro tempus libertate populi Romani oppressa, senatus auctoritate deleta